b'\n_START_ARTICLE_\nScalabilitate\n_START_PARAGRAPH_\n\xc3\x8en telecomunica\xc8\x9bii \xc8\x99i ingineria software, scalabilitatea este o proprietate a unui sistem, a unei re\xc8\x9bele sau a unui proces, proprietate care arat\xc4\x83 capacitatea acelui sistem de a suporta corect un volum mai mare de \xc3\xaenc\xc4\x83rcare, sau de a permite m\xc4\x83rirea sau extinderea sa. Un sistem de prelucrare a datelor, de exemplu, este scalabil dac\xc4\x83 el se comport\xc4\x83 similar, f\xc4\x83r\xc4\x83 defec\xc8\x9biuni, atunci c\xc3\xa2nd volumul de date pe care le prelucreaz\xc4\x83 devine mai mare. De asemenea, un sistem poate fi considerat scalabil \xc8\x99i dac\xc4\x83 este capabil s\xc4\x83 ofere rezultate \xc3\xaembun\xc4\x83t\xc4\x83\xc8\x9bite \xc3\xaen condi\xc8\x9biile \xc3\xaen care \xc3\xaei sunt ad\xc4\x83ugate resurse adi\xc8\x9bionale (de regul\xc4\x83, hardware).'